Այս երկու թվահամարը, որ մենք մեր զորության չափ կարողացանք լույս ընծայելու` ինչպես տեսնում ենք — զանազան անձանց վրա զանազան ներգործություն ունեցավ. այն բարեմիտ մարդիկ, որոնք գիտեն զանազան լեզուներ, ուրեմն` ունին միջոց կարդալու զանազան գրյանք` նոքա ընդունեցին ներողամտությամբ և վեհանձնությամբ, որ պատիվ է անում նոցա ազնիվ հոգուն, ուրիշները, որոնք այնքան գիտակ չէին լեզուներու, և այդ պատճառով գրեթե զրկված էին այն վայելչությունից, որ տալիս է մեզ ընթերցանությունը, այդպիսիները ընդունեցին ուրախությամբ, բարի և մեծ հույսերով. բայց կային կամ տարաբախտաբար — գտնվեցան նաև այնպիսիները, որոնց համար աշխարքումս չի կա մի սրբազան բան, մի վեհ զգացմունք, մի բարի նպատակ կյանքումը` որոնք ամեն տեղ` ամեն գործումը ընտրում են բանի վատ կողմը, մարդուս և նորա վարմանց, ինչպես ասում են սեվ կողմը, որ կարողանան յուրյանց անսանձ բերանին և անգործունյա կյանքին նյութ գտնել` այդպիսիները իհարկե գտան մեր սխալները, որ մենք արտաքո մեր բարի կամաց արինք errare humanum est, ասած է մեզանից շատ առաջ. թող նա ձգե մեր վրա քարը, որ ինքը անբիծ է. ահա մեր բարեխառն պատասխանը այսպիսիներուն: